Danas ću vam predstaviti
tri primjera konvencionalnog dizajna,
i to u potpunosti ima smisla
što ću ja to učiniti
zato što sam sveučilišni prvostupnik književnosti.
(Smijeh)
Ali, ja sam i poznata
manja televizijska ličnost
i pohlepni sakupljač
kataloga Design Within Reach,
tako da manje-više znam
sve što treba znati.
Siguran sam
da prepoznajete ovaj objekt;
mnogi od vas su ga sigurno vidjeli
kada su prizemljavali svoje privatne cepeline
u Međunarodnoj zračnoj luci u Los Angelesu
nekoliko posljednjih dana.
Poznat je kao Theme Building;
to je njegovo ime iz razloga
koji su još uvijek nepoznati.
I to je možda
najbolji primjer drevne izvanzemaljske arhitekture
koji imamo u Los Angelesu.
Iskopan je 1961.
kada se gradila zračna luka LAX,
iako znanstvenici vjeruju da
datira iz 2000. godine
prije nove ere,
kada je korišten kao
prometni trodimenzionalni svemirski portal
drevnih astronauta
koji su prvi kolonizirali ovaj planet
i izdigli našu vrstu
iz divljaštva dajući nam
dar pisanog jezika
i tehnologije i
dar rotirajućih restorana.
Vjeruje se da je bio
zamjena za starije svemirske portale
smještene, naravno, u Stonehengeu
i smatra se
znatnim napretkom
zahvaljujući njegovom urednom dizajnu,
tome što druidi ne vise uokolo cijelo vrijeme
i, očito, mnogo boljem
pristupu parkiralištu.
Kada je otkriven,
uveo je novo doba
aerodinamičnog, arhaično futurističkog dizajna
koji se zove Googie,
koji je postao sinonim
za Jet Age, što je pogrešno.
Ipak, drevni astronauti koji su ga koristili
nisu često putovali letjelicama,
umjesto toga su radije putovali pernatom zmijom
koju su pokretale kristalne lubanje.
(Pljesak)
(Glazba)
Ah, da, stol.
Koristimo ga svaki dan.
A na njemu,
Juicy salif cjedilo.
To je dizajn Philippea Starcka,
mislim da je upravo u publici.
A možete vidjeti da je to Starckov dizajn
zbog njegove preciznosti, zaigranosti,
inovativnosti i
njegovog očekivanja neposrednog nasilja.
(Smijeh)
To je dizajn koji predstavlja izazov vašoj intuiciji -
nije ono što mislite kada ga prvi put vidite.
Nije to vilica smišljena
za hvatanje tri zalogaja predjela odjednom,
što bi bilo korisno u predvorju,
rekao bih.
I unatoč očitom
utjecaju drevnih astronauta
i svojoj svemirskoj starosti i tronožnosti,
nije to nešto
smišljeno da bi se pričvrstilo na vaš mozak
i isisalo vaše misli.
To je zapravo cjedilo za agrume
i nakon što to kažem,
više ga nikad ne vidite kao nešto drugo.
To isto tako nije spomenik dizajnu,
već spomenik korisnosti dizajna.
Možete ga odnijeti doma sa sobom,
za razliku od Theme Buildinga,
koji će zauvijek ostati ondje gdje jest.
Ovo si možete priuštiti
i može ići doma s vama
i kao takvo može stajati
na vašem kuhinjskom pultu -
ne možete ga spremiti u svoje ladice;
vjerujte mi, otkrio sam to na teži način -
i pretvoriti svoj kuhinjski pult u
spomenik dizajnu.
Još jedna stvar u vezi toga,
ako zaista imate jedno kod kuće,
dopustite da vam kažem jednu od njegovih karakteristika koju možda ne znate:
kada zaspite,
ono oživi
i hoda po vašoj kući
i kopa po vašoj pošti
i gleda vas kako spavate.
(Pljesak)
Dobro, što je ova stvar?
Nemam pojma. Ne znam što je ta stvar.
Izgleda grozno. Je li to mala grijaća ploča štednjaka?
Ne shvaćam.
Zna li itko? Chee?
To je.... iPhone. iPhone.
Ah da, tako je, sjećam ih se;
zamijenio sam njima sve kupaonske pločice
u dobra stara vremena.
Ma, imam ja iPhone. Naravno da ga imam.
Evo mog voljenog iPhonea.
Toliko stvari radim na tom malom uređaju.
Volim čitati knjige na njemu.
Više od toga volim kupovati knjige na njemu,
za koje nikad ne moram osjećati krivnju ako ih ne čitam
zato što su spremljene u njemu i nikad ih više ne pogledam
i to je savršeno.
Koristim ga svakodnevno
za mjerenje težine vola,
na primjer.
Priznajem da,
tu i tamo, obavim
telefonski poziv na njemu.
A opet stalno zaboravljam na njega.
To je dizajn
koji, kada ste ga jednom vidjeli,
zaboravili ste na njega.
Lako je zaboraviti uzdah koji je prouzrokovao,
što se dogodilo 2007. kada ste prvi put
dotaknuli ovu stvar zato što se
tako brzo proširio
i zbog toga kako smo odmah
usvojili te geste
i učinili ih dodatkom našemu životu.
Za razliku od Theme Buildinga,
to nije izvanzemaljska tehnologija.
Ili, trebao bih reći,
iskoristio je tehnologiju
koja se, za razliku od ljudi u ovoj prostoriji,
mnogim ljudima u svijetu
još uvijek čini izvanzemaljskom,
i učinio ju je odmah
poznatom i bliskom.
Za razliku od Juicy salif cjedila,
ne prijeti vam
da će se spojiti na vaš mozak,
već se jednostavno
spaja na vaš mozak.
(Smijeh)
A niste ni primijetili da se to dogodilo.
Pa eto. Ja sam John Hodgman.
Upravo sam objasnio dizajn.
Puno vam hvala.
(Pljesak)